Berlingske Tidende, 1832-01-21
Hr. Etatsraad og Professor Dr. Herholdt, R. af D., har forelæst Selskabet Resultaterne af sine i Aaret 1820 fortsatte Undersøgelser over Snogen (coluber natrix. Blandt 57 voxne Jndivider, som han lod bringe levende hertil Staden fra Hovedgaarden Rosenholm i Jylland var ikke en eneste af Hankjønnet, men fandtes alle at være drægtige. Han udleder heraf, at Antallet af qvindelige Snoge langt overstiger Antallet af de mandlige, og bekræfter herved Formodningen, at denne Tyreclasse lever i polygamisk Forbindelse. (Disse lærerige Resultater findes udførligen fortalte i Oversigten fra Pag. 7 indtil 16.) - Ved at meddele Selskabets Bemærkninger over de ny og sjeldne Planter, som findes i det 31te Hefte af Flor Danica gav Hr. Etatsraad Prof. Hornemann, R. af D., tillige en Udsigt over hvad der hidtil var gjort for Undersøgelsen, af Grønland i botanisk Henseende. - J de Bidrag til vor Kundskab om Grønlands Fiske, som Hr. Prof. Reinhard, R. af D., har meddeelt Selskabet, bleve Jchthologerne gjorte opmærksomme paa tvende interessante Arter. - Hr. Prof. Dr. Jacobson, R. af D., har forelagt Selskabet en nærmere Undersøgelse, om de mærkværdige Organer, han har kaldet Primordialnyrerne, kunde føre til nogen ny Oplysning over over den vigtige Classe af Misfostre, som man kalder Hermaphroditer. Som Bidrag til Embryets Udvilling har Hr. Prof. Jacobson ligeledes meddeelt Selskabet sine Undersøgelser om de temporære Gjeller, der findes hos Hajerne. -Hr. Prof. Dr. Zeise, der havde foretaget en nærmere Undersøgelse over et Stof, som han havde erholdt ved at gyde Ammoniak til en Opløsning af kulbrintet Chlorplatinkaliær, eller Kali til en Opløsning af kulbrintet Chlorplatin=Ammonær, forelagde han Selskabet en Afhandling, at dette Legeme er en Forening af 2 Grunddele kulbrintet Chlorplatin og 1 Grunddeel Ammoniak (N. Hö), saa at følgeligt her, som i nogle andre Foreninger, Ammoniaken forholder sig ligegieldende med Ammonær, forbundet med et negativt Stof. Ligeledes har Hr. Prof. Zeise fortsat sine allerede i Aarsberetningen 1826 omtalte Forsog over Dyvelsdrækolien. Men herom, samt om Dyvelsdrækken overhovedet, kan snart ventes en Afhandling fra hans Haand. - Hr. Prof. Dr. Schouw har forelagt Selskabet et Udkast til en Fremstilling af Menneskeracens Forhold til den omgivende Natur. Han meente, at en saadan Sammenstilling vilde bidrage til Kundskaben om Climatets, Jordbundens, Plante- og Dyr=Verdenens Jndvirkning paa Menneskets legemlige Tilstand, aandelige Udvikling og selskabelige Forfatning, en Jndvirkning, der er umiskjendelig, men af de fleeste Naturkyndige anslaaes for høit, han antog, at Sammenstillingen ogsaa kunde afgive et Bidrag til at løse det store Problem om Menneskets Oprindelse, et Problem, hvis Afgjørelse som saadan ellers er mulig) det vilde være aldeles urigtigt, at overlade til Naturforskerne allene. Han gjorde opmærksom paa de store Vanskeligheder, der frembyde sig ved at sammenstille Menneskeracerne med den omgivende Natur, paa Grund af vor høist ufuldkomne Kundskab baade om mange Menneskeracer og om mange Egnes Naturbeskaffenhed. - Hr. Prof. Forchhammer har i Løbet af Aaret forelæst Selskabet en Beretning om en Række af Forsøg over Leerarternes Sammensætning og Oprindelse. Den Methode, som blev brugt ved disse møisommelige Analyser, grunder sig paa de allerede tidligere af ham iagttagne og til Selskabet meddeelte Erfaringer om visse metalliske Kiselsaltes Decomposition ved Svovlbrint. (Slutningen følger.)